Hjelperen, Den Hellige Ånd

Joh 14.26 Men Talsmannen, Den Hellige Ånd, som Faderen vil sende i Mitt navn, Han skal lære dere alle ting og minne dere om alt det Jeg har sagt dere.

Noen ganger er det som om vi tror at DHÅ skal utføre oppdraget i å forkynne ordet, og å bringe frelse til andre. Men saken er at DHÅ er hjelperen som skal istandsette oss, til å bringe ordet om korset ut til mennesker.

Mange bønnemøter har ofte denne retningen i sin form. «Gud, send DHÅ til det og det stedet. Eller, Gud berør hjertet til den og den, slik at de ser eller forstår. 

Det er klart. Vi kan berede «grunnen», og be Gud om at han sender ut sine engler/mennesker som utgjør en forskjell i situasjoner. Og det er også slik at vi har ikke noen kamp mot mennesker/kjøtt og blod, men mot makter og myndigheter i himmelrommet. 

Ef 6.12 For vår kamp er ikke mot kjøtt og blod, men mot maktene, mot myndighetene, mot verdensherskerne i denne tidsalders mørke, mot ondskapens åndelige hærskarer i himmelrommet.

Men, det er allikevel slik at DHÅ istandsetter oss, til å gå ut i all verden å utgjøre en forskjell. Vi ber ofte feil når vi ber at Gud skal gjøre ting han allerede har gjort. Sannheten er jo at han har frelst hele verden, men det er ikke alle som har mottatt denne nyheten. Da blir det feil og be Gud å frelse pånytt. Frelse er gitt en gang for alle, det gjenstår bare å motta dette for hver enkelt. 

Ja sier du. Nå er du firkantet. Det er jo det vi mener når vi ber. Ja, men det er av avgjørende betyding at vi praktiserer det Ordet sier at vi skal. Å tro på Gud, betyr at vi gir Guds ord rett, og sier det samme som Guds ord sier. Enig?

Så la oss si det samme som Guds ord, og se at vi har fått forlikelsens tjeneste lagt ned i våre hjerter. Slik at vi ikke bruker endeløse bønnemøter på å be Gud gjøre noe, han allerede har gjort noe med. Men be Gud om å gi oss hjertets opplatte øyne, så vi kan se hva vi har fått. Ef 1.17

Da tror jeg at vi får en djerv ånd som tør å stå for det Gud har kalt oss til, og gjøre det i kjærlighet til Gud og hverandre. Da er det ikke lenger vi (selvet) som lever, men Jesus i oss. Ja, la oss be om at Gud kan bruke oss i det lille og i det store, for den måten være med på å bringe frelsen som Gud allerede har gitt oss videre til andre.

Amen